OzLabs/hebrew-wiki-articles huggingface dataset:
דונטה דרייפר

דונטה דרייפר (באנגלית: Dontaye Draper; נולד ב-10 באוגוסט 1984 בבולטימור, מרילנד שבארצות הברית) הוא כדורסלן אמריקאי-קרואטי. גובהו 1.80 מטרים והוא משחק בעמדת הרכז.

==קריירת מכללות==
דרייפר שיחק בליגת המכללות עבור מכללת צ'ארלסטון בשנים 2003 עד 2007.

==קריירה מקצועית==
דרייפר החל את הקריירה המקצועית שלו בעונת 2007-08 בליגת העל האוסטרלית בכדורסל בקבוצת סידני קינגס. לאחר מכן עבר לקבוצה הייר-טולון מליגת העל הצרפתית בכדורסל בהתחלת עונת 2008-09. בדצמבר 2008, הוא עבר למועדון הכדורסל אוסטנדה מליגת העל הבלגית בכדורסל.

בעונת 2009-10 הוא חתם בקבוצה סוסיאטה ורולי מהליגה השנייה באיטליה. לאחר מכן בעונת 2010-11 הצטרף לקבוצה צדביטה זאגרב מההליגה האדריאטית. הוא זכה בתואר ה-MVP של עונת 2011 ביורוקאפ.

בזמן התהליך לרכישת האזרחות הקרואטית שלו, דרייפר הגיע לרשימת 25 המועמדים לזימון לנבחרת הקרואטית בכדורסל. ביולי 2011, זמן קצר לאחר שקיבל אזרחות קרואטית דרייפר שיחק את משחק הבכורה שלו בנבחרת קרואטיה. 

לאחר שתי עונות בקבוצה הקרואטית צדביטה זאגרב, הוא הוחתם בריאל מדריד מליגת העל הספרדית בכדורסל.

===תארים והישגים===
* הסופרקאפ הספרדי בכדורסל: 2012, 2013
* אליפות ליגת העל הספרדית בכדורסל: 2012/2013 
* גביע המלך הספרדי בכדורסל: 2013/2014 
* הגביע הטורקי בכדורסל: 2014/2015

==קישורים חיצוניים==

* [http://www.eurocupbasketball.com/eurocup/competition/players/showplayer?pcode=002946&clubcode=CED פרופיל] באתר היורוקאפ

קטגוריה:כדורסלני מכללת צ'ארלסטון
קטגוריה:כדורסלני ריאל מדריד
קטגוריה:כדורסלני צדביטה זאגרב
קטגוריה:כדורסלני אנאדולו אפס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני סידני קינגס
קטגוריה:כדורסלני אוסטנדה
קטגוריה:מרילנד: כדורסלנים
קטגוריה:ספורטאים קרואטים בצרפת
קטגוריה:אמריקאים שנולדו ב-1984
סת' גיליאם

כנס "קומיק-קון" בסן דייגו, יולי 2017]]
סת' גיליאם (באנגלית: Seth Gilliam; נולד ב-5 בנובמבר 1968) הוא שחקן אמריקאי שהתפרסם בזכות תפקידיו בסדרות "הסמויה", "אוז" ו"זאב צעיר".

== קורות חייו ==
גיליאם בוגר תואר ראשון באוניברסיטת המדינה של ניו יורק בפרצ'ס. 

הוא התגלה באמצע ולקראת סוף שנות ה-90 לאחר שהשתתף בדרמות "ג'פרסון בפריס" של ג'יימס אייבורי בתפקיד ג'יימס המינגס, בסרט "אומץ תחת אש" משנת 1996 של אדוארד זוויק בתור החייל הגוסס סמל סטיבן אלטמייר ובסרט הפעולה הבדיוני של פול ורהובן "גברים בחלל" משנת 1997 בתור ווטקינס חייל ביחידת החי"ר של ג'ון ריקו (קספר ואן דיין). ב-1999 שיחק גיליאם בעונה השלישית של סדרת הכלא המצליחה "אוז" בתפקיד הסוהר קלייטון היוז.

לרוב הפרסום בקריירת המשחק שלו זכה גיליאם בעיקר בזכות תפקיד משני בסדרת הפשע המהוללת "הסמויה" בתור בלש משטרת בולטימור אליס קארבר.

בשנת 2009 שיחק בקומדיה הרומנטית "על הזוג מורגן שמעתם?"; הסרט אשר כשל בקופות קיבל ביקורות שליליות לרוב. 

בשנת 2011 הצטרף גיליאם לצוות שחקני סדרת הנעורים "זאב צעיר" בתפקיד ד"ר דיטון.
החל משנת 2014, גיליאם מגלם את דמותו של גבריאל סטוקס בסדרת האימה "המתים המהלכים".

== פילמוגרפיה נבחרת ==
*ג'ואי בריקר (1993)
*ג'פרסון בפריס (1995)
*בדרך הביתה (1995)
* אומץ תחת אש (1996)
* גברים בחלל (1997)
* על הזוג מורגן שמעתם? (2009)

=== טלוויזיה ===
* משפחת קוסבי (1990–1991)
* אוז (1999–2001)
* הסמויה (2002–2008)
* זאב צעיר (2011–2014)
* הומלנד (2012)
*המתים המהלכים (2014-הווה)
* אלמנטרי (2016)
* בול (2020)
* The Walking Dead: The Ones Who Live (2024)

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של ניו יורק בפרצ'ס
קטגוריה:אמריקאים שנולדו ב-1968
טרמל דארדן

טרמל דארדן (באנגלית: Tremmell Darden; נולד ב-17 בדצמבר 1981 באינגלווד, קליפורניה שבארצות הברית) הוא כדורסלן אמריקאי המשחק בקבוצה פלקנסטרו קאנטו מליגת העל האיטלקית בכדורסל. גובהו 1.96 מטרים והוא משחק בעמדת הסמול פורוורד.

==פרסים והישגים==
* אליפות ליגת העל הבלגית בכדורסל: 2008
* אליפות ליגת העל האוסטרלית בכדורסל: 2009
* אליפות ליגת העל הצרפתית בכדורסל: 2011
* שחקן החודש, ליגת העל הצרפתית: דצמ' 2010, פבר' 2011
* אליפות ליגת העל הספרדית בכדורסל: 2013
* הסופרקאפ הספרדי בכדורסל: 2013
* גביע המלך הספרדי בכדורסל: 2014

==קישורים חיצוניים==

* [http://www.lnb.fr/fr/Pro-A/200006/Joueurs/A25666/Tremmell-Darden פרופיל השחקן באתר ליגת העל הצרפתית בכדורסל]
* [http://www.euroleague.net/competition/players/showplayer?pcode=000483 פרופיל השחקן באתר היורוליג]

קטגוריה:כדורסלני ריאל מדריד
קטגוריה:כדורסלני לוון ברס
קטגוריה:כדורסלני ספירו שרלרואה
קטגוריה:כדורסלני אוניקאחה מאלגה
קטגוריה:כדורסלני ז'לגיריס קובנה
קטגוריה:כדורסלני אולימפיאקוס
קטגוריה:כדורסלני שטרסבורג
קטגוריה:כדורסלני נאנסי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בשיקטש
קטגוריה:כדורסלני קאנטו
קטגוריה:קליפורניה: כדורסלנים
קטגוריה:אמריקאים שנולדו ב-1981
קוביות (צעצוע)

בנייה בקוביות
"תינוק במשחק", ציור משנת 1876. התינוק משחק בקוביות שעל חלקן אותיות
קוביות צעצוע הן צורות גאומטריות תלת-ממדיות העשויות עץ, פלסטיק, קצף מוקשח או ספוג ומשמשות כצעצוע לילדים. על פי רוב ניתן להרכיב אותן ליצירת מבנים שונים. הקוביות יכולות להיות בצבע אחד (לרוב צבע עץ טבעי) או צבעוניות ולעיתים מוטבעות על גביהן אותיות או ספרות. הצורות הנפוצות הן קובייה, תיבה, גליל, פירמידה, חצי כדור (כיפה), קשת ועוד. 

== היסטוריה ==
הפילוסוף ג'ון לוק הזכיר ב-1693 קוביות משחק עם אותיות על-גביהן כדרך ללימוד תוך-כדי משחק מהנה.

ב-1798 ראה אור הספר "חינוך מעשי" ובו מוזכרות קוביות הצעצוע כ"צעצוע רציונלי" המלמד את הילד על כוח המשיכה ועל יצירת שלם מחלקים. 

ב-1837 הנהיג אבי גן הילדים המודרני, פרידריך פרבל את "קוביות פרבל", מערכת סטנדרטית של קוביות מעשר צורות שונות.

ב-2003 נכנסו קוביות האלף-בית להיכל התהילה הלאומי של הצעצועים.

== חשיבות חינוכית והתפתחותית ==
מבחינה התפתחותית למשחק בקוביות יש תרומה חשובה להתפתחות הילד.
במהלך משחק בקוביות הילד יכול להכיר מגוון של חומרים, מרקמים ושימושים. תוך כדי המשחק הילד יכול ללמוד להבחין במשותף ובשונה בין החפצים שאתם הוא בא במגע, למיין ולשיים אותם. המשחק מפתח יצירתיות ומתרגל את הוצאת פרי הדמיון אל הפועל כמבנה ממשי, תוך התחשבות בחוקי הטבע. הקוביות יכולות לשמש למטפל כעזר זמין לפיתוח ותרגול שלל יכולות כגון שיום (מתן שם) צורות וצבעים, ספירה, מיון ועוד.

לעיסוק בקוביות חשיבות בפיתוח המוטוריקה העדינה, השימוש באצבעות והפעלת הכוח המדויק הנדרש לשם הנחת הקוביה במקומה הרצוי וייצוב המבנה. 

המשחק השיתופי בקוביות מחנך ליצירה קולקטיבית, לחלוקת משאבים צודקת ולמשא-ומתן בקבוצה בגיל צעיר. כן משמש המשחק בקוביות מוקד הנאה מעצם תהליך הבניה ולאו דווקא מתוצאתו (למשל ילד הבונה מגדל קוביות ונהנה להרוס אותו מיד).

== ראו גם ==
* לגו
* קפלה (משחק)

== קישורים חיצוניים ==

* ד"ר דיאנה אלדרוקי פינוס, [https://www.infogan.co.il/blogs/546-cubes מִגְדְּלֵי קוביות]

==הערות שוליים==

קטגוריה:צעצועים
קטגוריה:צעצועי תינוקות
קטגוריה:קוביות
מריאנו אנדוחר

מריאנו גונסאלו אנדוחר (בספרדית: Mariano Gonzalo Andújar; נולד ב-30 ביולי 1983) הוא כדורגלן ארגנטינאי שמשחק בעמדת השוער בקבוצת אסטודיאנטס.

==קריירה==
אנדוחר החל את הקריירה הבוגרת שלו בקבוצת הוראקן מליגת המשנה הארגנטינאית. ב-2005 הושאל לנאפולי ולאחר שנה, חזר לארגנטינה כדי לשחק בקבוצת אסטודיאנטס תחת המאמן דייגו סימאונה. ב-2006 זכה עם הקבוצה באליפות האפרטורה. ב-2008 הגיע לגמר גביע סודאמריקנה, וב-2009 זכה עם הקבוצה בגביע ליברטדורס כשוער הראשון בסגל. במסגרת טורניר זה, שמר על שער נקי 8 משחקים ברצף ובסה"כ ב-11 משחקים מתוך 16.

ב-24 ביוני 2009 הודיעה קטניה שהיא חתמה על חוזה לרכישתו ל-4 שנים. בתחילת 2012 הודיעה קטניה על השאלתו לאסטודיאנטס לחצי שנה. בינואר 2014 חתם בנאפולי שהשאילה אותו עד סוף העונה לקטניה והוא צפוי לשחק במדי נאפולי בעונת 2014-2015. לאחר עונה הושאל ל אסטודיאנטס. ביולי 2016 חתם באופן קבוע באסטודיאנטס.

זימונו הראשון לנבחרת ארגנטינה היה ב-2007, לקראת מוקדמות מונדיאל 2010. הופעתו הראשונה הייתה באותו טורניר, בניצחון 1-0 על נבחרת קולומביה ב-6 ביוני 2009. הוא נכלל גם בסגל הנבחרת למונדיאל 2010 כשוער שני, אך לא שיחק. הוא נכלל גם בסגל הנבחרת למשחקי קופה אמריקה 2011 ומונדיאל 2014.

== תארים ==
;אסטודיאנטס
* גביע ליברטדורס: 2009
* אליפות ארגנטינה: (אפרטורה)

;נאפולי
* הסופר קאפ האיטלקי: 2014

;נבחרת ארגנטינה
* גביע העולם (סגנות): 2014
* קופה אמריקה (סגנות): 2015, 2016

==קישורים חיצוניים==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני הורקאן
קטגוריה:כדורגלני פלרמו
קטגוריה:כדורגלני אסטודיאנטס לה פלאטה
קטגוריה:כדורגלני קטניה
קטגוריה:כדורגלני נאפולי
קטגוריה:כדורגלני נבחרת ארגנטינה
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:ארגנטינאים שנולדו ב-1983
פאבלו לאסו

פאבלו לאסו ביורון (בספרדית: Pablo Laso Biurrún ; נולד ב-13 באוקטובר 1967) הוא כדורסלן עבר ומאמן כדורסל ספרדי המשמש כמאמן באסקוניה מליגת העל הספרדית בכדורסל והיורוליג. הוא שיחק בנבחרת ספרד בכדורסל. במאזנו 17,378 דקות משחק (מקום רביעי) ב-654 משחקים (מקום חמישי) בליגת העל הספרדית בכדורסל. הוא מחזיק בשיא האסיסטים בליגה הספרדית עם 2,896, וכן בשיא החטיפות (1,219).

== קישורים חיצוניים ==

* [https://web.archive.org/web/20180525063518/http://www.acb.com/jugador.php?id=AFA פרופיל השחקן] באתר acb.com
* [http://www.euroleague.net/competition/coaches/showcoach?pcode=BSS פאבלו לאסו] באתר היורוליג

קטגוריה:כדורסלנים ספרדים
קטגוריה:ויטוריה: ספורטאים
קטגוריה:כדורסלני ז'ירונה
קטגוריה:כדורסלני אוניקאחה מאלגה
קטגוריה:כדורסלני ריאל מדריד
קטגוריה:כדורסלני סאסקי בסקוניה
קטגוריה:כדורסלני נבחרת ספרד
קטגוריה:מאמני ריאל מדריד בכדורסל
קטגוריה:מאמני ולנסיה בכדורסל
קטגוריה:זוכי פרס מאמן השנה ביורוליג
קטגוריה:מאמני כדורסל ספרדים
קטגוריה:ספרדים שנולדו ב-1967
הקבינט של ארצות הברית בממשל הארי טרומן

הנשיא טרומן
הקבינט של ארצות הברית בממשל הארי טרומן כיהן במשך שבע שנים ותשעה חודשים - ממועד השבעת הנשיא הארי טרומן ב-12 באפריל 1945 – בעקבות מותו הפתאומי של הנשיא פרנקלין רוזוולט – ועד לסיום כהונתו השנייה ב-20 בינואר 1953.

==הרכב הקבינט==
כל חברי הקבינט שכיהנו בו בעת מותו של הנשיא רוזוולט המשיכו לכהן בקבינט של יורשו טרומן, אך כבר במהלך 1945 התחלפו כמעט כולם, למעט מזכיר הצי ג'יימס פורסטל, מזכיר הפנים הרולד איקס, ומזכיר המסחר הנרי וולאס.

בשנת 1947, בעקבות חקיקת חוק הביטחון הלאומי, נגרעו מהקבינט תפקידי מזכיר המלחמה (שהוחלף על ידי תפקידי מזכירי הצבא וחיל האוויר) ומזכיר הצי, ותחתיהם צורף לקבינט נושא תפקיד חדש – מזכיר ההגנה.

הקבינט כלל 11 בעלי תפקידים עד 1947 ו-10 לאחר מכן, ובסך הכל 12 בעלי תפקידים. כיהנו בו 32 גברים ואישה אחת. מרבית חילופי הגברי בקבינט התרחשו במהלך כהונתו הראשונה של טרומן.

לאחר שירש את רוזוולט לא היה לטרומן סגן נשיא עד ראשית כהונתו השנייה, ואז הצטרף הסגן אלבן ברקלי לקבינט.

==חברי הקבינט==
===מזכירי מחלקות הממשל===
* מזכיר המדינה: אדוארד סטטיניוס (1945), ג'יימס פרנסיס ברנס (1945–1947), ג'ורג' מרשל (1947–1949), דין אצ'יסון (1949–1953)
* מזכיר האוצר: הנרי מורגנטאו (הבן) (1945), פרד וינסון (1945–1946), ג'ון וסלי סניידר (1946–1953)
* מזכיר המלחמה: הנרי סטימסון (1945), רוברט פטרסון (1945–1947), קנת' רויאל (1947)
* מזכיר ההגנה: ג'יימס פורסטל (1947–1949), לואיס א. ג'ונסון (1949–1950), ג'ורג' מרשל (1950–1951), רוברט א. לווט (1951–1953)
* התובע הכללי: פרנסיס בידל (1945), טום קלארק (1945–1949), ג'. הווארד מקגראת' (1949–1952), ג'יימס מקגראנרי (1952–1953)
* המנהל הכללי של הדואר: פרנק קומרפורד ווקר (1945), רוברט האנגן (1945–1947), ג'סי דונלדסון (1947–1953)
* מזכיר הצי: ג'יימס פורסטל (1945–1947)
* מזכיר הפנים: הרולד איקס (1945–1946), ג'וליוס קרוג (1946–1949), אוסקר צ'פמן (1949–1953)
* מזכיר החקלאות: קלוד ויקארד (1945), קלינטון אנדרסון (1945–1948), צ'ארלס ברנן (1948–1953)
* מזכיר המסחר: הנרי וולאס (1945–1946), ו. אוורל הרימן (1946–1948), צ'ארלס סוייר (1948–1953)
* מזכיר העבודה: פרנסס פרקינס (1945), לואיס שוולנבאך (1945–1948), מוריס טובין (1948–1953).

===בעלי תפקידים ברמת הקבינט===
* סגן הנשיא: אלבן ברקלי (1949–1953)

==קישורים חיצוניים==
* 

==הערות שוליים==

*
טרומן
אופטלמוסקופיה

אוטוסקופ ואופטלמוסקופ

אופטלמוסקופיה (באנגלית: ophthalmoscopy, לעיתים נקרא גם fundoscopy) היא בדיקה רפואית המאפשרת לצוות רפואי להסתכל על מבנה העין בעזרת מכשיר אופטלמוסקופ (או פנדוסקופ). הבדיקה מתבצעת במהלך מבדיקת ראייה או כחלק מרוטינת בדיקה גופנית. בדיקה זו מסייעת לקבוע את בריאות הרשתית וזגוגית העין.

בדיקה חלופית או משלימה לאופטלמוסקופיה היא צילום של קרקעית העין (fundus), הנמסרת למומחה שיפרש את ממצאיה.

==סוגי הבדיקה==
ישנם שני סוגי עיקריים של בדיקת אופטלמוסקופיה:
*אופטלמוסקופיה ישירה: נותנת תמונה ישרה (שאינה הופכית) בהגדלה של עד פי 15.
*אופטלמוסקופיה עקיפה: נותנת תמונה הופכית בהגדלה של פי 2 עד פי 5.

{| class="wikitable"
|-
! מאפיינים !! אופטלמוסקופיה ישירה !! אופטלמוסקופיה עקיפה
|-
| עדשות מרכזות || לא נדרש || נדרש
|-
| מרחק הבדיקה || בקירוב המרבי הניתן לעין המטופל || רצוי במרחק זרוע
|-
| תמונה || מדומה, ישרה || אמיתית, הופכית
|-
| הארה || אינו בוהק; לא שימושי במדיה מטושטשת || בוהק; שימושי במדיה מטושטשת
|-
| שטח הפוקוס || 2 קטרי דסקה || 8 קטרי דסקה
|-
| ראיה תלת-ממדית || לא קיים || קיים
|}

לכל אחד משני סוגי הבדיקות ישנו סוג ייחודי של אופטלמוסקופ:
* בבדיקה הישירה, הכלי הוא בגודל של פנס קטן עם מספר עדשות, אשר יכול ליצור תמונה מוגדלת עד פי 15. סוג זה של אופטלמוסקופ הוא הנפוץ ביותר בעת בדיקה גופנית שגרתית.
* בבדיקה העקיפה, פנס גדול קשור לרצועת מצח, בנוסף למספר עדשות קטנות המוחזקות ביד. בדיקה זו מספקת ראייה רחבה יותר של פנים העין. בנוסף לכך, היא מאפשרת תצפית טובה יותר על קרקעית העין, גם כאשר עדשת העין מכוסה בקטרקט. בדיקה עקיפה יכולה להיות חד-עינית או דו-עינית, ומשמשת לראייה מקיפה של הרשתית.

==אינדיקציות==
אופטלמוסקופיה מתבצעת כחלק מבדיקה גופנית שגרתית או בעת בדיקת ראייה מקיפה. היא משמשת לזיהוי והערכה של הפרדות הרשתית מהעין, או לחלופין מחלות עיניים שונות כגון גלאוקומה. 

בבדיקת מטופלים הסובלים מכאבי ראש, או מגלים סימפטומים של דסקות נפוחות או פפילדמה (papilledema), אופטלמוסקופיה היא סימן מפתח שיכולה לסמן עלייה בלחץ תוך-גולגולתי (ICP), שנוצר כתוצאה מהידרוצפלוס, הפרעה נוירולוגית ולעיתים אף גידול מוחי.

על חולים הסובלים מסוכרת לבצע בדיקות אופטלמוסקופיה באפן שגרתי, בתדירות של כל שישה חודשים עד שנה. זאת כיוון שאובדן ראייה כתוצאה מהסוכרת יכול להימנע על ידי טיפול לייזר ברשתית, במידה ואובחן מוקדם.

עבור יתר לחץ דם, שינויים משמעותיים ברשתית לרוב מחקים את השינויים המתבצעים במוח, ויכולים לחזות או להצביע על שבץ.

==הרחבת האישונים==
על מנת לאפשר בדיקה טובה יותר דרך האישון, אשר מגביל את הבודק בשל אור מהאופטלמוסקופ, רצוי לגרום להרחבת האישונים על ידי שימוש בזרזים שונים, כגון טרופיקאמיד (tropicamide). 

במכשירים מודרניים וחדשניים, ניתן ליצור תמונה באיכות גבוהה דרך אישונים אשר קוטרם קטן (כ-2 מילימטרים בערך), כך שהרחבת האישונים אינה נדרשת בעת שימוש בהם.
==קישורים חיצוניים==

קטגוריה:בדיקות רפואיות
קטגוריה:ראייה
מיס פטיגרו

מיס פטיגרו (באנגלית: Miss Pettigrew Lives for a Day) הוא סרט קומדיה אמריקני-בריטי שיצא לאור בשנת 2008 בכיכובן של פרנסס מקדורמנד ואיימי אדמס.

==תקציר העלילה==
גווינביר פטיגרו, המועסקת כאומנת דרך סוכנות, מפוטרת מעבודתהו נותרת ללא כסף וקשרים. היא שומעת במקרה כי השחקנית דליסייה לאפוס מחפשת עוזרת אישית ומחליטה לנצל את הרגע ובעזרת מעט עורמה מצליחה להתקבל לעבודה. מיס פטיגרו משתמשת בכישורי האומנות המועטים שלה כדי לדחוק את דליסייה המלהטטת בין מאהבים מסוגים שונים. כל מאהב מציע דבר אחר: האחד כסף ויציבות, השני קריירה והשלישי אהבה. דליסיה אסירת תודה ומעבירה את מיס פטיגרו "מהפך" חיצוני. המפגש עם העיליתה של לונדון מסבך מעט את מעמדה, ומסתבר כי עליה לבחור בין מעמד לאהבה, כפי שעל דליסייה לבחור.

==צוות השחקנים==
* פרנסס מקדורמנד – גווינביר פטיגרו
* איימי אדמס – דליסייה לאפוס
* קירן היינדס – ג'ו בלומפילד
* לי פייס – מייקל פרדו
* טום פיין – פיל גולדמן
* מארק סטרונג – ניל קלדרלי
* שירלי הנדרסון – אדית' דוברי
* כריסטינה קול – שרלוט וורן
* סטפני קול – מיס הולט
* קייטי מרפי - עוזרת של מיס הולט

==קישורים חיצוניים==

* 

* [http://movies.walla.co.il/movie/3513/%EE%E9%F1_%F4%E8%E9%E2%F8%E5 מיס פטיגרו באתר וואלה!]

קטגוריה:סרטי 2008
קטגוריה:סרטים באנגלית
קטגוריה:סרטי קומדיה רומנטית
עמית ימין

מגפת הקורונה). מימין: המפקד היוצא אמיר אבשטיין, מפקד זרוע היבשה יואל סטריק והמפקד הנכנס עמית ימין]]
עמית ימין (נולד ב-11 בדצמבר 1974) הוא קצין בצה"ל בדרגת תת-אלוף. שימש מפקד חיל הגנת הגבולות, מפקד חטיבת ביסלמ"ח, ראש תורת חי"ר וצנחנים במפקדת קחצ"ר ומפקד חטיבת עציון.

== ביוגרפיה ==
ימין נולד וגדל בנתניה. למד במכינת קשת יהודה במחזור ב'. התגייס לצה"ל בשנת 1993, והתנדב ליחידת מגלן. לאחר מסלול הכשרה שירת כלוחם ביחידה. בסיום קורס קציני חי"ר שב ליחידת מגלן ומונה למפקד צוות. לאחר מכן שירת כסגן מפקד פלגה, והשתתף בלחימה בדרום לבנון. בשנת 1997 מונה למפקד פלגה ביחידה. בשנת 1999 מונה לקצין אג"ם של יחידת מגלן. בשנת 2001 עבר לחטיבת הצנחנים שם מונה לסגן מפקד גדוד 101, ושימש בתפקיד בין היתר במבצע חומת מגן. בשנת 2003 מונה לקצין אג"ם של חטיבת הצנחנים. לאחר לימודים מונה בשנת 2006 למפקד מחזור בבא"ח צנחנים.

בשנת 2007 הועלה לדרגת סא"ל ומונה למפקד גדוד לביא, ושימש בתפקיד עד שנת 2009. בהמשך שימש כמפקד בא"ח כפיר בין השנים 2009–2011, לאחר מכן מונה לקצין אג"ם של אוגדת איו"ש, ושימש בתפקיד בין השנים 2011–2013. ב-14 ביולי 2013 הועלה לדרגת אל"ם ומונה למפקד חטיבת עציון, ושימש בתפקיד בין היתר במהלך מבצע שובו אחים בו היה שותף למציאתם של שלושת הנערים החטופים, בתפקיד זה שירת עד 30 באוגוסט 2015. בספטמבר 2015 מונה לראש תורת חי"ר וצנחנים במפקדת קצח"ר, ושימש בתפקיד עד יולי 2017. ב-15 באוגוסט 2017 מונה למפקד חטיבת ביסלמ"ח, ושירת בתפקיד זה עד 15 באוגוסט 2019. לאחר מכן היה חניך במכללה לביטחון לאומי במחזור מ"ז (2019–2020). בשנת 2020 מונה למדריך במכללה הבין-זרועית לפיקוד ולמטה ולמפקד הקתדרה במכללות הצבאיות. ב-8 באוקטובר 2020 הועלה לדרגת תא"ל וב-15 באוקטובר נכנס לתפקידו כמפקד חיל הגנת הגבולות, תפקיד אותו מילא עד 28 בספטמבר 2023. בעת תחילת הלחימה מלחמת ״חרבות הברזל״ החל לשמש בתפקיד ראש מטה אוגדת עזה.

== חיים אישיים ==
ימין מתגורר בכפר הרא"ה, נשוי לרעות ואב לשישה. בעל תואר ראשון בלוגיסטיקה וכלכלה מאוניברסיטת בר-אילן.

== קישורים חיצוניים ==

* 
* 
* 
* 
* 
* 
* 
* 
* 

== הערות שוליים ==

קטגוריה:בוגרי מכינה קדם-צבאית קשת יהודה
קטגוריה:לוחמי יחידת מגלן
קטגוריה:חיילי חטיבת הצנחנים
קטגוריה:מפקדי גדודים בחטיבת כפיר
קטגוריה:מפקדי חטיבת עציון
קטגוריה:מפקדי חטיבת ביסלמ"ח
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:כפר הרא"ה: אישים
קטגוריה:ישראלים שנולדו ב-1974
קטגוריה:נתניה: אישים
קטגוריה:חיילי צה"ל במלחמת חרבות ברזל
יניב אלאלוף

יניב אלאלוף (נולד בשנת 1973) הוא קצין בצה"ל בדרגת תת-אלוף, אשר שימש בתפקידו האחרון כמפקד המכללה הבין-זרועית לפיקוד ולמטה. קודם לכן שימש מפקד אוגדת איו"ש, מפקד עוצבת סיני, מפקד בה"ד 1, ראש מחלקת תכנון באג"ת, מפקד חטיבת עציון, מפקד בא"ח צנחנים ומפקד גדוד 202.

== ביוגרפיה ==
אלאלוף התגייס לצה"ל בנובמבר 1991, והחל את שירותו בקורס טיס. לאחר שנשר מהקורס התנדב לצנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה. בהמשך שימש כמפקד פלוגה. לאחר מכן מונה לסגן מפקד גדוד 202, ופיקד בין היתר על שתי היתקלויות עם מחבלי חזבאללה על גבול לבנון.

בשנת 2005 הועלה לדרגת סא"ל ומונה למפקד גדוד 202, ופיקד עליו בין היתר בזמן ניסיון החטיפה בע'ג'ר, ובמהלך מלחמת לבנון השנייה. את תפקידו סיים בשנת 2007. בהמשך מונה למפקד בא"ח צנחנים בין השנים 2007–2009. לאחר מכן שימש כמפקד צוות במכללה לפיקוד טקטי בין השנים 2009–2011.

ב-19 במאי 2011 הועלה לדרגת אל"ם ומונה למפקד חטיבת עציון, ושימש בתפקיד עד 14 ביולי 2013. בהמשך מונה לראש מחלקת תכנון באג"ת בין השנים 2013–2015. ב-18 באוגוסט 2015 מונה למפקד בה"ד 1. ב-8 בינואר 2017 התרחש פיגוע הדריסה בטיילת ארמון הנציב, במהלכו מחבל ערבי דרס למוות קצינה ושלושה צוערי מגמת נחשון. אלאלוף הגיע למקום ותיחקר את הצוערים לאחר שנמתחה ביקורת על תפקודם. ב-27 באוגוסט 2017 סיים את תפקידו. לאחר מכן היה חניך במכללה לביטחון לאומי במחזור מ"ה (2017–2018).

ב-29 בינואר 2018 הועלה לדרגת תא"ל וב-18 בפברואר נכנס לתפקידו כמפקד עוצבת סיני, ושימש בתפקיד עד 1 באוגוסט 2019. ב-22 בספטמבר 2019 מונה למפקד אוגדת איו"ש, תפקיד בו שירת עד 14 באוקטובר 2021. בשנת 2022 מונה למפקד המכללה הבין-זרועית לפיקוד ולמטה. בפברואר 2024 סיים את תפקידו והוחלף על ידי אבי בלוט.

במאי 2024 הודיע לו הרמטכ"ל, הרצי הלוי, על סיום שירותו בצה"ל.

== חיים אישיים ==
אלאלוף נשוי ואב לארבעה. בעל תואר ראשון במנהל עסקים מהמרכז הבינתחומי הרצליה, ותואר שני בלימודי ביטחון מהאוניברסיטה העברית בירושלים.

== קישורים חיצוניים ==
 
* 
* שחר הלווינג, [https://web.archive.org/web/20131029200646/http://mazi.idf.il/5485-7295-he/IGF.aspx ראש בראש], ביטאון ביבשה, גיליון 8, דצמבר 2008
* 
* 
* [http://www.israeldefense.co.il/en/content/מחט-חדש-לחטמר-עציון מח"ט חדש לחטמ"ר עציון], "ישראל דיפנס", 22 במאי 2011

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי חטיבת עציון
קטגוריה:מפקדי בית הספר לקצינים של צה"ל
קטגוריה:מפקדי עוצבת סיני
קטגוריה:מפקדי אוגדת אזור יהודה ושומרון
קטגוריה:מפקדי המכללה לפיקוד ולמטה
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי המרכז הבינתחומי הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1973
הגרעין הזנבי

מיקום הגרעין הזנבי במוח האנושי
הגרעין הזנבי (בלועזית: הגרעין הקאודטי) הוא חלק תת-קורטיקלי של המוח. הגרעין הזנבי נמצא בסטריאטום, אשר מכיל גם את הפוטמן ושייך לגרעיני הבסיס.

הגרעין הזנבי מגיע לגודלו המרבי בגיל 10 שנים.

לגרעין הזנבי יש שלוחות לאונה המצחית, המאפשרת חופש וגמישות מחשבתיים ועוסקת גם בתנועה ובתכנון של תנועה.

בנוסף, יש לו שלוחות גם לתלמוס, המקושר לקליפת המוח ומחבר בינה לבין אזורים תת-קורטיקליים. התלמוס קולט ומעבד את מרבית המידע התחושתי והתנועתי שמגיע אל קליפת המוח. הוא מעורב גם בתפקודים רגשיים ובתהליכי העוררות.

הפלט של הגרעין הזנבי מועבר לגלובוס פלידוס (Globus pallidus), שגם הוא חלק מגרעיני הבסיס.

הגרעין הזנבי מקבל דופמין מתאי עצב של החומר השחור.
מחלת פרקינסון נגרמת מניוון של התאים המחברים בין החומר השחור לגרעין הזנבי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סטריאטום
עמית פישר

עמית פישר (נולד בשנת 1974) הוא מנהל התיכון האזורי אמי"ת בבאר טוביה. קצין בצה"ל בדרגת תת-אלוף במילואים. שירת כממלא מקום מפקד עוצבת המפץ, נספח צבאי בסינגפור, מפקד אוגדת הבשן, מפקד חטיבת ביסלמ"ח, ראש תורת חי"ר וצנחנים במפקדת קחצ"ר ומפקד עוצבת חירם.

== ביוגרפיה ==
פישר נולד וגדל בקיבוץ מרום גולן. התגייס לצה"ל בשנת 1993, ושובץ בגדוד 13 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 13 ושימש כמפקד מחלקה רובאית. לאחר מכן שימש כקצין המבצעים (קמב"ץ) הגדודי. בהמשך מונה למפקד הפלוגה המסייעת בגדוד 13, והוביל אותה בלחימה ברצועת הביטחון. באוקטובר 1997 פיקד על כוח מן הפלוגה אשר היה ערוך במארב והרג חוליית מחבלי חזבאללה בלבנון. בהמשך שירת כמפקד פלגה ביחידת אגוז. לאחר מכן מונה לקצין אג"ם של יחידת אגוז. בשנת 2003 מונה לסגן מפקד גדוד 13. בשנת 2004 מונה למפקד מחזור בבא"ח גולני.

בשנת 2006 הועלה לדרגת סא"ל ומונה למפקד גדוד 12, והוביל אותו בין היתר בלחימה ברצועת עזה, בתפקיד זה שירת עד שנת 2008. בהמשך מונה למפקד בא"ח גולני בין השנים 2008–2010. לאחר מכן השתלם במכללה לפיקוד ומטה של צבא ארצות הברית.

עם שובו הועלה לדרגת אל"ם ומונה ביולי 2011 למפקד עוצבת חירם, וסיים את תפקידו ב-6 ביוני 2013. לאחר מכן שימש כראש תורת חי"ר וצנחנים במפקדת קחצ"ר בין השנים 2013–2015. ב-13 באוגוסט 2015 מונה למפקד חטיבת ביסלמ"ח, ושימש בתפקיד עד 15 באוגוסט 2017. ב-11 בפברואר 2018 הועלה לדרגת תא"ל ומונה למפקד אוגדת הבשן, ושירת בתפקיד עד 1 ביולי 2020.
לאחר מכן שימש נספח צה"ל בסינגפור. 
במלחמת חרבות ברזל שימש כמאו״ג ב׳ של אוגדת הבשן, 

ב-30 במאי 2024 מונה באופן זמני למפקד אוגדת המפץ עד ל-2 ביולי.

ב-17 ביולי 2024 מונה למנהל השש שנתי בתיכון האזורי אמי"ת באר טוביה.

== חיים אישיים ==
פישר מתגורר בנס ציונה, נשוי ואב לשלושה. בעל תואר ראשון בתולדות עם ישראל מאוניברסיטת בר-אילן, ובוגר המכללה לפיקוד ומטה של צבא ארצות הברית.

== קישורים חיצוניים ==

* 
* שוש מולא, [http://www.fresh.co.il/vBulletin/showthread.php?t=435896&highlight=%EB%FA%E1%E5%FA#post3328349 המג"דים מדברים], ידיעות אחרונות מוסף "7 ימים", 1 במאי 2009, כפי שהועלה באתר פרש
* 

== הערות שוליים ==

קטגוריה:מפקדי גדודים בחטיבת גולני
קטגוריה:מפקדי עוצבת חירם
קטגוריה:מפקדי חטיבת ביסלמ"ח
קטגוריה:מפקדי אוגדת הבשן
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:נספחים צבאיים ישראלים בסינגפור
קטגוריה:בוגרי אוניברסיטת בר-אילן
קטגוריה:מרום גולן: אישים
קטגוריה:נס ציונה: אישים
קטגוריה:ישראלים שנולדו ב-1974
חלבנה

החֶלְבְּנָה הוא אחד מ־11 סממני הקטורת המוזכר במשנה. כל מנת קטורת (שהוכנה מראש בתחילת השנה) נפרסה על פני ב' זמנים ביום, אחת בבוקר ואחת "בין הערביים", הוקטרה על ידי כהן מעל מזבח הזהב בבית המקדש. החלבנה הוכללה בתוך מתכונת הקטורת במידוד זהיר של שבעים מנה על כמות המחושבת שנתית, בתוספת של ג' מנים שהוקדשו לעבודת הכהן הגדול ביום הכיפורים.
==זיהוי==
החוקר יהודה פליקס מזהה את החלבנה עם ferula galbaniflua, galbanum ואילו הרמב"ם הביא מספר דעות בזיהוי החלבנה; "יש שפירשוה ׳אלמחלב׳ ויש אומרים ׳אללאד׳ן׳ וזה בלתי נכון ויש אומרים ׳אלמיעה׳ והוא אפשרי יותר לפי שכבר באר התלמוד שהחלבנה ריחה רע כלומר שיש אי נעימות בריחה".

רש"י כתב שלחלבנה היה ריח רע כדי לאחד את עם ישראל ושגם החוטאים הם חלק מהכלל. רש"י גם כתב שהחלבנה היא הגלבנ"א (גאלאבן).

לפי אחת מהדעות, מזהים את החלבנה עם השרף של עץ שמצוי בקפריסין והוא קרוי "ליקוידאמבר מזרחי" ונקרא בערבית מִיעַה, זוהי גם דעתו של הרמב"ם והרס"ג.

==משמעותה ביהדות==
ה' ציווה את משה להכין קטורת: "ויאמר ה' אל משה קח לך סמים נטף ושחלת וחלבנה סמים ולבונה זכה בד בבד יהיה" (). הסממנים שכתובים בפסוק הם הסממנים שחובה לקחת מהם לקטורת, בנוסף לאלה שכתובים במסכת כריתות דף ו.

הבן איש חי מזהה את ריח הרע של החלבנה עם הכתוב בגמרא כי נישואי בת כהן עם זר אינו בכלל סעודת מצווה.

==קישורים חיצוניים==
* [https://web.archive.org/web/20200602000509/https://www.temple.org.il/single-post/2017/11/16/חלבנה חלבנה] באתר מכון המקדש
* [http://daf-yomi.com/DYItemDetails.aspx?itemId=16135 בעניין צירוף ה"חלבנה" למניין], באתר הדף היומי

==הערות שוליים==

קטגוריה:קטורת הסמים
קטגוריה:צמחי המקרא
קטגוריה:שרפים
אקציית ארנטפסט

אקציית ארנטפסט (בגרמנית: Aktion Erntefest, "מבצע חג הקציר") הייתה אקציית ירי המוני שבוצעה על ידי אנשי האס אס במיידנק ובתת-מחנות של מיידנק. מטרת המבצע הייתה חיסול יהודי לובלין, וכן חיסולם של כל עובדי הכפייה במחנות. המבצע התרחש ב-3 בנובמבר 1943. קרוב ל-43,000 יהודים נרצחו בפקודתם של כריסטיאן וירט ויקוב שפורנברג במהלך האקציה. המבצע נחשב לסופו של מבצע ריינהרד.

מבצע "חג הקציר" היה הטבח ההמוני הגדול ביותר של יהודים, והיחיד שבוצע רק על ידי גרמנים בזמן המלחמה. מספר הקורבנות במבצע זה עמד על כ-43,000 יהודים, גבוה ב-10,000 ממספר הקורבנות בטבח הידוע לשמצה של היהודים בבאבי יאר שבפאתי קייב. הטבח הגדול ביותר ביהודים בוצע באוקטובר 1941, טבח אודסה, בו נרצחו כ-50,000 יהודים על ידי גרמנים ומשתפי פעולה רומנים.

==היסטוריה==
[[כריסטיאן וירט כשטורמבאנפיהרר]]

תזמון המבצע בא ככל הנראה כתגובה למאמצי היהודים לשרוד ולמרוד בנאצים (למשל המרד בסוביבור ובטרבלינקה, וכן הפעילות המחתרתית בגטאות בוורשה, ביאליסטוק ווילנה). אנשי האס אס חששו מהתקוממויות נוספות של היהודים בגנרלגוברנמן, בעת שמתקפת הנגד הסובייטית התקרבה לעברם. כדי למנוע התנגדויות נוספות החליט האס אס להרוג את רוב היהודים שהועסקו כעובדי כפייה במחנות טרווניקי, פוניאטובה ומיידנק וכן בתתי-המחנות של מיידנק. לאסירים ניתנה ההוראה לחפור שוחות "נגד טנקים", מבלי שידעו דבר על תכליתה האמיתית של ההוראה.

===הרציחות===

[[אריך מוספלדט במשפט אושוויץ הראשון בקרקוב 1947]]

"חג הקציר" היה הטבח הגדול ביותר שהתרחש ביום אחד ובמחנה אחד על ידי הגרמנים בשואה, 43,000 נפשות נרצחו בשלושה אתרים סמוכים. המבצע החל עם שחר ה-3 בנובמבר 1943. המחנה הראשי של מיידנק וכן תתי-המחנה טרווניקי ופוניטובה הוקפו על ידי אנשי אס אס, אנשי גדוד המילואים 101 של משטרת הסדר ומתנדבי טרווניקי. היהודים הוצאו מן המחנות בקבוצות, נורו ונקברו בשוחות שחפרו ימים ספורים לפני המבצע.

במיידנק, היהודים הופרדו תחילה מיתר האסירים. אז הם נלקחו בקבוצות לשוחות עמוקות וארוכות ונורו בזה אחר זה בפקודתו של אריך מוספלדט. במחנה מיידנק הראשי נרצחו 18,400 יהודים ביום זה. יהודים מתתי-מחנות אחרים של מיידנק הובאו אף הם למיידנק ונורו באותו האופן. הרוצחים הציבו רמקולים גדולים ורועשים במיידנק ובטרווניקי על מנת להסוות את קולות הירי. מבצע הטבח הסתיים ביום אחד במיידנק ובטרווניקי. בפוניטובה הירי נמשך יומיים, מפני שבאחד מהצריפים קמה התמרדות. כדי לדכא אותה הציתו אנשי האס האס את הצריף והרציחות נמשכו כמתוכנן.

.

== לקריאה נוספת ==

* בראונינג כריסטופר ר., אנשים רגילים: גדוד מילואים 101 של משטרת הסדר ו-"הפתרון הסופי" בפולין, תל אביב: ספרי עליית הגג; ידיעות אחרונות; ספרי חמד, 2004, עמ' 172-183.
*הרפז חיים, מעבדות לכיליון: היהודים במאידאנק 1941-1944, תל אביב (עבודת גמר אוניברסיטת תל אביב), 1990.

==קישורים חיצוניים==

* [http://www.yadvashem.org/odot_pdf/Microsoft%20Word%20-%20443.pdf מבצע ארנטפסט], באתר "יד ושם"

קטגוריה:שואת יהודי פולין
קטגוריה:פשעי מלחמה של גרמניה במלחמת העולם השנייה
קטגוריה:מלחמת העולם השנייה: 1943
קטגוריה:בורות ירי בשואה
קליפת המוח הקדם-מצחית הגבית-צדית

חלוקה לאזורים בקליפת המוח הקדם-מצחית. קליפת המוח הקדם-מצחית הגבית-צדית מסומנת בצבע ירוק.

קליפת המוח הקדם-מצחית הגבית-צדית או "הרוחבית-צִדית" (DLPFC או DL-PFC; בלועזית: הקורטקס הפרה-פרונטָלי הדורסו-לטראלי) היא חלק מקליפת המוח הקדם-מצחית.

==תפקוד==
קליפת המוח הקדם-מצחית הגבית-צדית לא מקבלת מידע חושי ישיר, היא אינה מעורבת בחישובים רגשיים ואינה מאחסנת זיכרון לטווח ארוך.
לעומת זאת, היא מעורבת בתפקודים ניהוליים.

המערכות העצביות המפותחות של קליפת המוח הקדם-מצחית הגבית-צדית משרתות את זיכרון העבודה, על ידי ייצוג מידע בהיעדר גירוי חושי.
היכולת ליצור ולשמר חוט מחשבה פנימי ללא תלות במציאות החיצונית, משחררת את האדם מהמגבלות של תגובה לאירועים סביבתיים מידיים בלבד.
תהליך זה מתרחש בין היתר גם בשעת נדידת המחשבות, אשר ממלאת תפקיד חשוב בציפייה לקראת הבאות ותכנון של פעולות עתידיות. בנוסף, נדידת מחשבות יכולה גם לתרום ליצירתיות בפתרון בעיות, על ידי הגברת התועלת היצירתית של מרווחי האינקובציה.
בהתאם לכך, קליפת המוח הקדם-מצחית הגבית-צדית מגבשת תוכניות ואסטרטגיות עבור התנהגות ההולמת מצב מסוים ומנחה את המעגלים המוטוריים להוציא על הפועל את תוצרי החישובים שלה.

לקליפת המוח הקדם-מצחית הגבית-צדית יש תפקיד בוויסות של תהליכי עכבה, היא מפעילה שליטה מעכבת על התנהגויות רגשיות וקוגניטיביות שהן לא הולמות או בלתי מסתגלות.

לקליפת המוח הקדם-מצחית הגבית-צדית יש תפקיד בקבלת החלטות הרגישות לסיכון.
בהתאם לכך, לא נראה שהיא מעורבת בנטייה לאימפולסיביות.

==השפעות על קליפת המוח הקדם-מצחית הגבית-צדית==
יש קשר בצורת U הפוכה בין כמות המוליך העצבי דופמין לבין הפעילות העצבית של קליפת המוח הקדם-מצחית הגבית-צדית. כלומר, קיימת רמה מסוימת של דופמין שבה הפעילות תהיה אופטימאלית. ככל שמתרחקים מנקודה זו התפקוד ילך יפגע, בין אם מדובר בעליה או בירידה של רמת הדופמין ביחס לרמה האופטימאלית.

==קישורים חיצוניים==

==הערות שוליים==

קטגוריה:האונה המצחית
קטגוריה:קבלת החלטות
יאיר לובין

יאיר לובין (נולד בשנת 1949) הוא ספורטאי ישראלי בעבר. 5 פעמים ברציפות אלוף ישראל (1972-1968) ושיאן ישראל בקפיצה לגובה.

== ביוגרפיה ==
לובין גדל בחדרה וביחד עם אחיו התאום מאיר (אף הוא אלוף ישראל בקפיצה לגובה) התאמן בקבוצת הפועל חדרה בהדרכת שורה רפפורט. הוא קפץ בסגנון גלילת הבטן

===שיאן ישראל===
בתחרות שנערכה בחדרה בדצמבר 1966 קבע לובין בקפיצה לגובה שיא ישראלי חדש לנוער בתוצאה של 1.85 מטר, שיפור לשיא בן ה-10 שנים של אריק איינשטיין (1.84 מטר). חצי שנה לאחר מכן, בתחרות שנערכה במאי 1967 הוא שיפר את שיאו הישראלי לנוער וקבע תוצאה של 1.86 מטר. חודשיים לאחר מכן, בתחרות לציון 75 שנים לאיגוד ספורט הפועלים האוסטרי שנערכה בווינה ביולי הוא זכה במדליית זהב בקפיצה לגובה בשיא ישראלי חדש של 1.91 מטר, שיפור לשיא בן ה-7 שנים של משה אנגל (1.90 מטר).

במסגרת תחרות הגמר בליגה הלאומית באתלטיקה קלה שנערכה באצטדיון המכביה בתל אביב באפריל 1968 קבע לובין בקפיצה לגובה שיא ישראלי חדש של 1.92 מטר. 

בתחרות שנערכה בבאר שבע במרץ 1969 שיפר יוסף פיקל את שיאו הישראלי של לובין בקפיצה לגובה כשקפץ בסגנון פוסברי, 1.93 מטר. 

באליפות ישראל באתלטיקה שנערכה ביולי 1971 זכה לובין במדליית זהב בקפיצה לגובה בשיא ישראלי חדש של 1.94 מטר.

באליפות ישראל שנערכה באצטדיון רמת גן ביולי 1972 זכה לובין במדליית זהב בקפיצה לגובה בתוצאה של 1.83 מטר.

== שיאים אישיים ==
* קפיצה לגובה: 1.94 מטר (1971) שיא ישראלי בעבר

==קישורים חיצוניים==
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* 

==הערות שוליים==

קטגוריה:אלופי ישראל בקפיצה לגובה
קטגוריה:שיאני ישראל בקפיצה לגובה
קטגוריה:תאומים ישראלים
קטגוריה:ישראלים שנולדו ב-1949
האגמים הגדולים של אפריקה

האגמים הגדולים של אפריקה, מבט מהחלל
מפה של האגמים הגדולים של אפריקה ושל אגמים נוספים
האגמים הגדולים של אפריקה (בסוואהילי: Nchi za Maziwa Makuu) הם מערכת של אגמים כחלק מאגמי הבקע הסורי-אפריקני, המצויים בבקע מזרח-אפריקה. הם כוללים את אגם ויקטוריה, אגם המים המתוקים השני בגודלו בעולם, ואגם טנגניקה שהוא אגם המים המתוקים השני בנפחו ובעומקו. מדינות הכלולות באזור זה הן בורונדי, הרפובליקה הדמוקרטית של קונגו, קניה, רואנדה, טנזניה ואוגנדה. האגמים הגדולים של אפריקה מנוקזים לשלושה אזורי ניקוז (למעט טורקאנה שהוא בעל ניקוז פנימי) - הנילוס הלבן (עד לים התיכון), נהר שייר (עד לזמבזי, ומשם למצר מוזמביק) ונהר קונגו (עד לאוקיינוס האטלנטי).

==האגמים==
להלן האגמים הגדולים של אפריקה (מהגדול לקטן):
*אגם ויקטוריה
*אגם טנגניקה
*אגם מלאווי
*אגם טורקנה
*אגם אלברט
*אגם רוקווה
*אגם מוורו
*אגם קיוו
*אגם אדוארד

יש הכוללים אך ורק את אגמי ויקטוריה, אלברט ואדוארד בקבוצת אגמים זו, בשל היותם היחידים שמתנקזים אל הנילוס הלבן. אגם קיוגה, גם הוא כלול כחלק מהמערכת, אך נהוג לא להחשיבו כאחד האגמים הגדולים בשל היותו קטן יחסית.

==אזור האגמים הגדולים==
כאמור, המדינות הגובלות באגמים אלו הן בורונדי, הרפובליקה הדמוקרטית של קונגו, קניה, רואנדה, טנזניה ואוגנדה. השפה המדוברת ביותר באזורים אלו היא הסוואהילי.

בשל צפיפות האוכלוסייה, האזור היה לאורך שנים מאורגן במספר ממלכות קטנות. העיקריות שמביניהן היו רואנדה, בורונדי, בוגנדה, ובוניורו. בניגוד למרבית שטחי אפריקה שמדרום לסהרה, כאן הגבולות המסורתיים תוחזקו על ידי המעצמות הקולוניאליות, וחלקן נותרו במסגרות שונות עד היום. 

האירופאים החלו להתעניין באזור בעקבות חיפוש מקורו של הנילוס. הראשונים שהגיעו לאזור היו מיסיונרים שזכו להצלחה מוגבלת בקרב המקומיים, אך פתחו את המרחב להתיישבות קולוניאלית עתידית. האזור הושפע בהמשך מסדרה של מגפות הרסניות שפגעו בבני האדם ובבעלי חיים. אמנם אזור זה נתפס כבעל פוטנציאל, אך בעשורים האחרונים נפגע על ידי מלחמות אזרחים וסכסוכים, שגרמו לעוני רב.
==ראו גם==
*אגמי הבקע הסורי-אפריקני

==קישורים חיצוניים==

* 

==הערות שוליים== 

קטגוריה:אפריקה: ימות ואגמים
קטגוריה:טנזניה: ימות ואגמים
קטגוריה:אגמי הבקע הסורי-אפריקני
טל חרמוני

טל חרמוני (נולד ב-1970) הוא קצין צה"ל במילואים בדרגת תת-אלוף. שימש נספח זרוע היבשה בארצות הברית, מפקד חטיבת הערבה ומפקד החטיבה הדרומית של אוגדת עזה.

==שירות צבאי==
עם גיוסו לצה"ל בשנת 1988 שובץ חרמוני בחטיבת גבעתי בגדוד צבר. בגבעתי עבר מסלול הכשרה כלוחם, קורס מ"כים חי"ר וקורס קציני חי"ר. עם תום הקורס שב לגדוד ושירת כמפקד מחלקה, מפקד פלוגת מסלול ומפקד פלוגת חוד. בהמשך שירת כמפקד האימון המתקדם בבסיס האימונים של החטיבה. בשנים 2000-1998 פיקד על סיירת גבעתי והוביל אותה בלחימה בדרום לבנון. בשנים 2003-2001 שימש כמפקד גדוד צבר, והוביל אותו בלחימה כנגד הטרור הפלסטיני באינתיפאדה השנייה. בתקופה זו השתתף הגדוד תחת פיקודו בלחימה אינטנסיבית ברצועת עזה.

בשנת 2003 מונה למפקד גדוד גפן בבה"ד 1. בשנת 2005 מונה לסגן מפקד חטיבת גבעתי. לאחר תקופת לימודים במכללה לפיקוד ומטה בצבא ארצות הברית קודם ב-2007 לדרגת אלוף-משנה ומונה למפקד חטיבת הערבה, חטיבת מילואים. במקביל כיהן כמפקד מגמת מג"דים בקורס מפקדי פלוגות ומפקדי גדודים. בדצמבר 2010 מונה למפקד החטיבה הדרומית של אוגדת עזה ושירת בתפקיד עד אוקטובר 2012. האירוע הבולט ביותר בתקופתו כמפקד החטיבה הייתה מתקפת הטרור במפגש הגבולות ישראל-מצרים-רצועת עזה, חרמוני פיקד על כוחות משולבים של החטיבה שהצליחו יחד עם חיל האוויר לבלום את המתקפה ללא נפגעים ישראלים. בתפקידו הבא מונה לנספח זרוע היבשה בארצות הברית.

חרמוני בעל תואר ראשון בלימודי המזרח התיכון ומדע המדינה מהאוניברסיטה העברית בירושלים, בוגר המכללה לביטחון לאומי ובעל תואר שני במדעי המדינה מאוניברסיטת חיפה.

בשנת 2016 מונה למנכ״ל חברת CAA.

בשנת 2019 מונה למנכ״ל חברת Mistral.

בספטמבר 2021 החליט הרמטכ"ל כוכבי לקדם את חרמוני לדרגת תא״ל במילואים ולמפקד עורף פיקוד דרום.

==קישורים חיצוניים==
* 
* 
* 

==הערות שוליים==

קטגוריה:מפקדי החטיבה הדרומית באוגדת עזה
קטגוריה:מפקדי חטיבת הערבה
קטגוריה:נספחי זרוע היבשה בארצות הברית
קטגוריה:מפקדי סיירת גבעתי
קטגוריה:מפקדי גדודים בחטיבת גבעתי
קטגוריה:מפקדי גדוד גפן
קטגוריה:אלופי-משנה בצה"ל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1970
וידויים (סרט)

וידויים (ביפנית: 告白, Kokuhaku) הוא מותחן פסיכולוגי יפני בבימויו של טצויה נאקאשימה משנת 2010.

בשנת 2010 זכה הסרט בפרס האקדמיה היפנית לקולנוע בקטגוריית הסרט הטוב ביותר של השנה.

==תקציר העלילה==
הסרט עוסק במורה לשעבר בחטיבת הביניים שיוצאת למסע נקמה פיזי ומנטלי בתלמידי כיתתה שאחראיים למות בתה ומוגנים משפטית בגלל היותם קטינים. הוא מורכב מסדרת וידויים של הדמויות הקשורות למקרה הטרגי. הסרט מותח ביקורת על תרבות בני הנוער ועל החברה היפנית.

==דמויות ראשיות==
* טקאקו מאצו - יוקו, המורה
* מסאקי אוקאדה - המורה המחליף
* מנה אשידה - מנאמי, בתה של המורה
* יוקיטו נישי - שויה, אחד מהנערים הרוצחים
* קאורו פוגיווארה - נאוקי, אחד מהנערים הרוצחים

==ביקורת והצלחה==
הסרט זכה להצלחה כבירה ביפן. הוא הכניס 3,850,000,000 ין יפני והגיע למקום השביעי בהכנסה ב-2010 ביפן. הביקורות על הסרט היו חיוביות בכל העולם. המבקרים ציינו לטובה את העיבוד האיכותי לספר, את רמתו של הבמאי ואת המשחק, במיוחד של השחקנים הצעירים. הוא קיבל ממוצע של 80% באתר Rotten Tomatoes. מבקר הקולנוע של ה-BBC, מרק קרמוד, ציין לרעה שהסגנון של "וידויים" לא מאפשר חיבור רגשי של הצופה לסרט.

===פרסים===
{| class="wikitable"
|-
! פרס / פסטיבל !! קטגוריה !! מועמד !! תוצאה
|-106 דקות
| פסטיבל פוצ'ון || הפרס המיוחד של חבר השופטים || הסרט || זכייה
|-
| פרסי הקולנוע של הוצ'י || הבמאי הטוב ביותר || טצויה נאקאשימה || זכייה
|-
| מגזין סינמה יפן || הסרט הטוב ביותר || הסרט || מקום 2
|-
| Blue Ribbon Awards || הסרט הטוב ביותרשחקנית המשנה הטובה ביותר || הסרט || זכייה
|-
| Élan d'Or Award || הסרט הטוב ביותר || הסרט || זכייה
|-
| פרסי האקדמיה היפנית ה-34 || הסרט הטוב ביותרהבמאי הטוב ביותרהתסריט הטוב ביותרהשחקנית הראשית הטובה ביותרשחקן המשנה הטוב ביותרשחקנית המשנה הטובה ביותרסינמטוגרפיההתאורה הטובה ביותרהארט דיירקטור הטוב ביותרהסאונד הטוב ביותרהעריכה הכי טובה|| הסרטטצויה נאקאשימהטצויה נאקאשימהטקאקו מאצומסאקי אוקאדהיושינו קימורהמסאקאזו אטו, אצושי אוזאווהסוסומו טקאקורהטוואקו קוואג'ימהמאסאטו יאנויושיוקי קואיקה || זכייהזכייהזכייהמועמדותמועמדותמועמדותמועמדותמועמדותמועמדותמועמדותזכייה
|-
| פרסי הקולנוע האסייתי ה-5 || הסרט הטוב ביותרהבמאי הטוב ביותרהשחקנית הטובה ביותרשחקן המשנה הטוב ביותרשחקנית המשנה הטובה ביותרהעורך הטוב ביותר || הסרטטצויה נאקאשימהטקאקו מאצומסאקי אוקאדהיושינו קימורהיושיוקי קואיקה || מועמדות
|-
| פרס הקולנוע של הונג קונג ה-30 || הסרט האסייתי הטוב ביותר || הסרט || זכייה
|-
| פרסי הקולנוע של סגל התיאטרון ה-2 || הסרט הטוב ביותרהשחקנית הראשית הטובה ביותר || הסרטטקאקו מאצו || זכייה
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2010
קטגוריה:סרטים יפניים
קטגוריה:סרטי מותחן פסיכולוגיים
קטגוריה:סרטים עם עלילה לא ליניארית
רביב ניר

רביב ניר הוא קצין צה"ל במילואים בדרגת אלוף-משנה, פיקד בעבר על סיירת גולני, גדוד 13 (גדעון), ועוצבת חירם.

==שירותו הצבאי==
עם גיוסו לצה"ל שובץ בחטיבת גולני. ניר עבר את הגיבוש ליחידות החטיבתיות והתקבל לפלנ"ט גולני. בגולני עבר ניר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס שב ניר ליחידה ושימש כמפקד צוות. בהמשך שימש כמפקד פלוגה בחטיבה. בשנים 1993–1992 פיקד על פלנ"ט גולני. בשנים 1998–1996 שימש כמפקד סיירת גולני והוביל אותה, תחת הנחייתו של מפקד החטיבה ארז גרשטיין, בלחימה בדרום לבנון.

בשנת 1997 פיקד ניר על מבצע טרף קל, במהלכו הוסקו לוחמי הסיירת בפיקודו לקרבת הכפר אל-כפור שבלבנון והטמינו מטעני חבלה במטרה להרוג מספר בכירים בחזבאללה. הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים. על תקופת פיקודו על הסיירת הוענק לניר צל"ש אלוף מטעם אלוף פיקוד הצפון, עמירם לוין.

בין השנים 1999–2001 שימש כמפקד גדוד 13 (גדעון), וב-2002 מונה למפקד בא"ח גולני עד 2004, לאחר מכן שימש מג"ד בבה"ד 1. ב-2005 הועלה ניר לדרגת אלוף-משנה ומונה לפקד על עוצבת חירם כולל במלחמת לבנון השנייה. לאחר מכן שימש כסגן מפקד עוצבת געש. בשנים 2009-2014 שימש כמפקד המכללה לפיקוד טקטי.

ניר נשוי ואב לארבעה.

==קישורים חיצוניים==
* [https://web.archive.org/web/20141105020411/http://www.gadsargolani.com/Web/Units/Palsar/UnitCommanders/2337.aspx רביב ניר (1996-1998)], באתר גדס"ר גולני.
* יותם קניספל, [https://web.archive.org/web/20140223000456/http://mazi.idf.il/113-8000-he/IGF.aspx עשר שנים ומפקד חדש], אתר מז"י, 7 ביוני 2009.
* .
* שחר הלווינג, [https://web.archive.org/web/20140518212507/http://mazi.idf.il/6072-8882-HE/IGF.aspx מפקד מגמת מ”פים אל”מ ליאור הוכמן מול מפקד המלט”ק אל”מ רביב ניר], ביטאון ביבשה, גיליון 12, דצמבר 2009.
* .
* .

== הערות שוליים ==

קטגוריה:מפקדי עוצבת חירם
קטגוריה:מפקדי סיירת גולני
קטגוריה:מעוטרי צל"ש אלוף
קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:ישראלים שנולדו במאה ה-20
ריקרדו אלברס

ריקרדו גבריאל אלברס (בספרדית: Ricardo Gabriel Álvarez; ) הוא כדורגלן ארגנטינאי המשחק בעמדת הקשר התקפי בולס סארספילד ובנבחרת ארגנטינה.

==קריירה==
אלברס החל לשחק כבר כילד בקבוצת הילדים של בוקה ג'וניורס. את משחקו הראשון בקבוצת בוגרים שיחק ב-2008 במדי קבוצת ולס סארספילד וספג בו פציעה ברצועה הצולבת הקדמית. הוא חזר לשחק רק בעונה שאחריה, בקלאוסורה 2009, בה זכתה הקבוצה באליפות ושותף בה רק במשחק אחד. אלברס שב לשחק בקביעות רק בעונת קלאוסורה 2010, אז שיחקה הקבוצה גם בגביע ליברטדורס ולכן שיתפה שחקני ספסל רבים. ב-2011 הוא החל לבלוט לטובה בקבוצה והיה שותף בזכייתה בקלאוסורה 2011 ובהעפלתה לחצי גמר גביע ליברטדורס.

ב-5 ביולי 2011 עבר אלברס לאינטר מילאנו תמורת 12.8 מיליון אירו. משחקו הראשון באינטר היה בהפסד למילאן בסופר קאפ האיטלקי ב-6 באוגוסט. את שערו הראשון במדי הקבוצה הבקיע ב-22 בנובמבר.

ב-1 בספטמבר 2014 הושאל אלברס לסנדרלנד מהפרמייר ליג.

ב-4 בינואר 2016 חתם עד לסוף העונה בסמפדוריה האיטלקית.

ב-2 בספטמבר 2011 שיחק לראשונה במדי נבחרת ארגנטינה, במשחק ידידות מול נבחרת ונצואלה. הוא שיחק גם במוקדמות מונדיאל 2014 ונכלל בסגל הנבחרת למשחקי מונדיאל 2014.

==קישורים חיצוניים==

==הערות שוליים==

קטגוריה:קשרי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני אינטר מילאנו
קטגוריה:כדורגלני סנדרלנד
קטגוריה:כדורגלני סמפדוריה
קטגוריה:כדורגלני אטלס
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:כדורגלני מונדיאל 2014
קטגוריה:ארגנטינאים שנולדו ב-1988
רון וייזל

רון וייזל (נולד ב-20 במרץ 1969) הוא קצין בצה"ל בדימוס בדרגת אלוף-משנה ששירת כנספח צה"ל בהולנד, פיקד בעבר על גדס"ר גולני, יחידת דובדבן, חטיבה 226, וחטיבת מנשה.
==שירותו הצבאי==
עם גיוסו לצה"ל שובץ בחטיבת גולני. בגולני עבר וייזל הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס שב וייזל לחטיבה ושימש בה כמפקד מחלקה, כמפקד פלוגת מסלול, וכמפקד הפלוגה המסייעת בגדוד 51. לאחר מכן השתחרר מצה"ל, אולם נענה לפנייתו של מפקד יחידת אגוז, משה תמיר לשוב לצבא ולשמש כמפקד פלוגה ביחידה, והוביל אותה בלחימה בדרום לבנון. בין היתר פיקד רון על לוחמיו במבצע מהלך מבריק כנגד חולית אבטחה של חזבאללה בכפר ע'נדוריה בלבנון, בו הרג הכוח שבפיקודו כשמונה מחבלים. לאחר מכן שימש כסגן מפקד היחידה.

בהמשך שימש כמפקד הראשון של גדס"ר גולני בשנים 2001–2003. וייזל הוביל את הגדוד בלחימה כנגד הטרור הפלסטיני באינתיפאדה השנייה. ב-19 בנובמבר 2002
פיקד וייזל הגדוד במבצע משפחה במצור, פשיטה על מבנה בלב שכונת שג'אעייה שברצועת עזה על מנת לעצור שלושה מחבלים בכירים מארגון החמאס. על אף הקשיים ותחת אש עזה התעקש וייזל להמשיך במבצע. הכוח שבפיקודו הרג אחד-עשר מחבלים והשלים את המשימה. על האופן בו פיקד וייזל על הגדוד הוענק לו צל"ש אלוף מטעם אלוף פיקוד הצפון, בני גנץ. בשנים 2003–2005 פיקד וייזל על יחידת דובדבן. בשנים 2007–2009 פיקד על חטיבה 226, חטיבת צנחנים במילואים. לאחר מכן פיקד על חטיבת מנשה באוגדת איו"ש בין השנים 2009–2011. בתפקידו הבא מונה לנספח צה"ל בהולנד.

==לקריאה נוספת==
* 
==קישורים חיצוניים==
* [https://web.archive.org/web/20140518223447/http://www.gadsargolani.com/Web/Legacy/UnitCommanders/1087.aspx רון וייזל (2001-2003)], באתר גדס"ר גולני.
* .
* , כפי שהועלה ב"אתר הגבורה".
* .

== הערות שוליים ==

קטגוריה:לוחמי יחידת אגוז
קטגוריה:מפקדי חטיבת מנשה
קטגוריה:מפקדי יחידת דובדבן
קטגוריה:מעוטרי צל"ש אלוף
קטגוריה:מפקדי חטיבה 226
קטגוריה:נספחים צבאיים ישראלים בהולנד
קטגוריה:מפקדי גדודים בחטיבת גולני
קטגוריה:אלופי-משנה בצה"ל
קטגוריה:ישראלים שנולדו ב-1969
שירות לאומי בתפוצות

שירות לאומי בתפוצות הוא פרויקט ייחודי של אגודת בת עמי בשיתוף תנועת בני עקיבא העולמית. 

התוכנית מיועדת לבנות שירות אשר סיימו שנה של שירות לאומי בארץ ועסקו בעיקר בתחום החינוך כגון: בתי ספר, תנועות נוער, מדרשות להעמקת יהדות.

בנות השירות נשלחות לקהילות בכל רחבי העולם ובעיקר לארצות הברית.

משך השליחות הוא שנה, הבנות נשלחות במטרה לייצג את הציונות הדתית להעביר תכנים ערכיים וחינוכיים ובהדגשה על חיזוק קהילות היהודיות בתפוצות.

תפקידה של בת השירות הלאומי מתחלק לשני חלקים, במסגרת בתי הספר בו מתנדבות בנות השירות, הן מסייעות בלימודי הוראת השפה העברית, ערכים, יהדות וציונות.
כמו כן, לפני חגים וימים מיוחדים (יום הזיכרון, יום העצמאות) הבנות אחראיות על העברת פעילויות שונות בנושאים אלו. 
במסגרת הפרטית, אחר הצהריים הבנות מסייעות לקהילה ובעיקר יוצרות אווירה ישראלית ויהודית בחלק מהקהילות הן אף לוקחות חלק בבני עקיבא.

==קישורים חיצוניים==
* [https://web.archive.org/web/20140519041252/http://bat-ami.org.il/BatAmi/Search/Details/18 האתר של אגודת "בת עמי"]

קטגוריה:ציונות דתית
קטגוריה:שירות לאומי
מל ראמוס

מל ראמוס (באנגלית: Mel Ramos; 24 ביולי 1935 - 14 באוקטובר 2018) היה צייר אמריקאי, שעסק בעיקר בציור עירום נשי, בשילוב מרכיבים ריאליסטיים ומופשטים. זכה לפופולריות כחלק מתנועת הפופ ארט של שנות ה-60 של המאה ה-20. היה גם מרצה לאמנות באוניברסיטת המדינה של קליפורניה.

==ביוגרפיה==
נולד בסקרמנטו, קליפורניה. למד בקולג' בסקרמנטו ובסן חוזה. אחד ממוריו הראשונים היה אמן הפופ ארט ויין תייבוד (Wayne Thiebaud), שהפך למעין מנטור עבורו. ראמוס סיים תואר ראשון ושני ב"סקרמנטו קולג' סטייט" ב-1958. מאז לימד אמנות בבית ספר תיכון בעירו, עד 1966. מאז החל להרצות באוניברסיטת המדינה של קליפורניה, עד פרישתו ב-1997.

ראמוס נישא ללטה ב-1955. היא שימשה כדוגמנית עירום עבור רבים מציוריו הראשונים.

משנת 1955 הופיעו יצירותיו של ראמוס ביותר מ-120 תערוכות קבוצתיות בארצות הברית ואירופה. לצד אמני הפופ ארט הנודעים רוי ליכטנשטיין ואנדי וורהול, הוא היה בין האמנים הראשונים שיצרו יצירות בהשראת ספרי קומיקס. תערוכה משותפת לשלושתם הוצגה ב-1963 במוזיאון אמנות בלוס אנג'לס.

יצירותיו של ראמוס ביטאו מרכיבים בתרבות הפופולרית כפי שהם יוצגו בתקשורת. ציוריו תיארו בעיקר נשים עירומות וחושניות שאוירו בסגנון קומיקסי לצד מוצרי צריכה אמריקאים פופולריים, למשל אישה עירומה יושבת בתוך כוס מרטיני, צצה מתוך אריזת חטיף או שוכבת על סיגר.

תערוכת רטרוספקטיבה גדולה המסכמת 50 שנות יצירה של ראמוס, הוצגה ב-2012 במוזיאון קרוקר לאמנות בעירו, סקרמנטו.

נפטר ב-14 באוקטובר 2018.

==קישורים חיצוניים==

* 
* [http://www.artnet.com/artists/mel-ramos/ מל ראמוס], באתר artnet

מיצירותיו של מל ראמוס בתערוכת רטרוספקטיבה לכבודו, המוזיאון לאמנות קרוקר ב[[סקרמנטו, קליפורניה, 2012]]

קטגוריה:אמני פופ ארט
קטגוריה:ציירים אמריקאים
קטגוריה:אמריקאים שנולדו ב-1935
קטגוריה:אמריקאים שנפטרו ב-2018
בקש

בקש (בהונגרית: Békés) הוא מחוז בחלקה הדרום-מזרחי של הונגריה. ממזרח ומדרום הוא גובל ברומניה, מצפון במחוז היידו-ביהר וממערב במחוזות יאס-נאג'קון-סולנוק וצ'ונגראד-צ'נאד. בירת המחוז היא העיר בקשצ'בה.

==גאוגרפיה==
מחוז בקש נמצא כולו במישור ההונגרי הגדול (אלפלד) ונופו מישורי לחלוטין. גובהו מעל פני הים נע בין 81 מטר ל-106 מטר. נהר הקרש (Körös) חוצה את המחוז. בזכות אדמתו הפוריה נחשב המחוז ל"אסם התבואה" של הונגריה. כחמישית ממקורות הגז הטבעי של הונגריה נמצאים במחוז. במחוז 21 ערים ובסך הכל 75 יישובים. כ-70% מהאוכלוסייה חיים ביישובים עירוניים והיתר בצורת ההתיישבות האופיינית למישור הגדול – יישובים כפריים גדולים הן באוכלוסייה והן בשטח.

==היסטוריה==

האזור היה מיושב החל מהאלף הרביעי-חמישי לפנה"ס. טירת גיולה (Gyula) נבנתה במאה-ה-15. גיולה הייתה העיר המרכזית של המחוז באותה תקופה והפכה לעיר מחוז תחת שלטונו של מתיאש הראשון, מלך הונגריה. בתקופת הכיבוש העות'מאני, רבים מן היישובים במחוז נהרסו. בתחילת המאה ה-18, לאחר הדיפת העות'מאנים, האזור אוכלס מחדש ובנוסף למתיישבים הונגרים הובאו לאזור גם מתיישבים סלובקים, גרמנים, סרבים ורומנים. רוב האוכלוסייה הלא-הונגרית נטמעה עם הזמן באוכלוסייה המקומית. חשיבותו של המחוז מבחינה חקלאית וסלילתו של מסילת הברזל מבודפשט לבקשצ'בה, הביאו לצמיחה כלכלית במאה ה-19. המחוז בגבולותיו הנוכחיים הוקם ב-1950 והעיר בקשצ'בה נקבעה כבירת המחוז.

==קישורים חיצוניים==

* 
* 

קטגוריה:הונגריה: מחוזות
הירושי קיוטאקה

הִרוֹשִי קִיוֹטַאקֶה (ביפנית: 清武 弘嗣, נולד ב-12 בנובמבר 1989) הוא כדורגלן יפני המשחק בעמדת הקשר התקפי בקבוצת סרסו אוסקה מליגת העל היפנית ובנבחרת יפן.

==קריירת קבוצות==
קיוטאקה נולד שני מבין שלושה אחים. בגיל בית הספר היסודי החל קיוטאקה לשחק כדורגל. בשנים 2002–2003 שיחק קיוטאקה בקבוצת קטיאורה. בגיל 15 החל לשחק בקבוצת אויטה טריניטה מעירו, אויטה. משחק הבכורה של קיוטאקה בכדורגל מקצועני היה ב-9 באוגוסט 2008, כאשר נכנס כמחליף בדקה ה-78, במשחק נגד שימיזו אס-פולס מהליגה היפנית השלישית. מספר דקות לאחר שנכנס קיוטאקה כבש את שער הבכורה שלו, שקבע שוויון 2-2. בעונה זו זכה קיוטאקה עם קבוצתו בגביע הליגה היפנית. בעונת כבש קיוטאקה 4 שערים ב-32 משחקים בכל המסגרות. למרות יכולתו הטובה של קיוטאקה בעונה זו, ירדה קבוצתו לליגה היפנית הרביעית.

בעונת עבר קיוטאקה לסרסו אוסקה מליגת העל היפנית. בסיום אותה עונה, עזב שינג'י קגאווה לבורוסיה דורטמונד, ובכך הפך קיוטאקה לשחקן מוביל באוסקה. בעונת הגיעה קבוצתו לרבע גמר ליגת האלופות האסיאתית, אז נפגשה עם קבוצת ג'אונבוק יונדאי מוטורס הקוריאנית. אוסקה ניצחה 3-4 במשחק הראשון, אך במשחק השני הפסידה 6-1 והודחה מהטורניר.

במהלך חלון העברות הקיץ בשנת 2012 עבר קיוטאקה לנירנברג, וחתם על חוזה ל-4 שנים, עד 30 ביוני 2016. ב-25 באוגוסט 2012 השלים קיוטאקה לראשונה משחק מלא בבונדסליגה, בניצחון של קבוצתו 0-1 על המבורג. ב-15 בספטמבר אותה שנה כבש קיוטאקה את שער הבכורה שלו בבונדסליגה, שער הניצחון ב-2-3 של נירנברג על בורוסיה מנשנגלדבך.

במהלך חלון העברות הקיץ בשנת 2014 חתם קיוטאקה בהנובר 96. ב-31 באוגוסט 2014 ערך את הופעתו הבכורה הקבוצה בתיקו 0-0 נגד מיינץ 05. ב-25 באוקטובר 2015 כבש את שערו הראשון בקבוצה, בניצחון 1-0 על בורוסיה דורטמונד.

ב-10 ביוני 2016 חתם קיוטאקה בסביליה לארבע שנים. קיוטאקה לא זכה לדקות משחק רבות ובפברואר 2017 חזר לסרזו אוסקה.

==נבחרת לאומית==
קיוטאקה שיחק בנבחרת יפן עד גיל 20, ובנבחרת יפן עד גיל 23, איתה הוא השתתף במשחקים האולימפיים בלונדון - 2012, והגיע למקום הרביעי.

הופעת הבכורה של קיוטאקה במדי נבחרת יפן הבוגרת הייתה ב-10 באוגוסט 2011, במשחק ידידות נגד נבחרת קוריאה הדרומית. שער הבכורה שלו במדי יפן היה בניצחון 0-3 על נבחרת עומאן במסגרת מוקדמות מונדיאל 2014. קיוטאקה השתתף עם יפן בגביע הקונפדרציות 2013 וזומן לסגל הנבחרת למונדיאל 2014.

==תארים==
===קבוצתיים===
אויטה טריניטה
* גביע הליגה היפנית - 

===אישיים===
* קבוצת העונה ביפן - 

==קישורים חיצוניים==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סרסו אוסקה
קטגוריה:כדורגלני נירנברג
קטגוריה:כדורגלני הנובר 96
קטגוריה:כדורגלני סביליה
קטגוריה:כדורגלני נבחרת יפן
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:יפנים שנולדו ב-1989